               ЕВРОПЕЙСКА КОМИСИЯ
            Брюксел, 6.11.2015
            COM(2015) 555 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията (заявление от Ирландия – EGF/2015/006 IE/PWA International)

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014 — 2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).

               2.На 19 юни 2015 г. Ирландия подаде заявление EGF/2015/006 IE/PWA International Ltd за предоставяне на финансово участие от ЕФПГ във връзка с извършени съкращения
                  2
                в PWA International (PWAI) и при един доставчик в Ирландия.

               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2015/006 IE/PWA International

                        Държава членка

                        Ирландия

                        Засегнат(и) регион(и) (ниво 2 по NUTS)

                        IE02- Southern and Eastern

                        Дата на подаване на заявлението

                        19 юни 2015 г.

                        Дата на потвърждението за получаване на заявлението

                        19 юни 2015 г.

                        Дата на искането за допълнителна информация

                        3 юли 2015 г.

                        Срок за предоставяне на допълнителната информация

                        14 август 2015 г.

                        Срок за приключване на оценката

                        6 ноември 2015 г.

                        Критерий за намеса

                        Член 4, параграф 2 от Регламента за ЕФПГ

                        Основно предприятие

                        PWA International Ltd

                        Брой на засегнатите предприятия

                        2

                        Сектор(и) на икономическа дейност

                        (на равнище разделения по NACE Rev. 2)
                           3

                        Разделение 33 — Ремонт и инсталиране на машини и оборудване

                        Брой дъщерни предприятия, доставчици и производители надолу по веригата

                        1

                        Референтен период (четири месеца):

                        19 декември 2014 г. — 19 април 2015 г.

                        Брой на съкращенията по време на референтния период (а)

                        61

                        Брой на съкращенията преди и след референтния период (б)

                        47

                        Общ брой на съкращенията (a + б)

                        108

                        Общ брой на допустимите бенефициери от целевата група

                        108

                        Общ брой на бенефициерите от целевата група

                        108

                        Брой на младите хора от целевата група, които не работят и не са ангажирани в никаква форма на образование или обучение (NEET)

                        108

                        Бюджет за персонализирани услуги (EUR)

                        707 670

                        Бюджет за прилагането на ЕФПГ
                           4
                         (EUR)

                        29 486

                        Общ бюджет (EUR)

                        737 156

                        Участие на ЕФПГ (60 %) (EUR)

                        442 293

               ОЦЕНКА НА ЗАЯВЛЕНИЕТО

               Процедура

               4.Ирландия подаде заявление EGF/2015/006 IE/PWA International на 19 юни 2015 г. в срок от 12 седмици от датата, на която са изпълнени критериите за намеса, определени в член 4 от Регламента за ЕФПГ. Комисията потвърди получаването на заявлението на същата дата и в двуседмичен срок от датата на подаването му — на 3 юли 2015 г., поиска допълнителна информация от Ирландия. Допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 6 ноември 2015 г.

               Допустимост на заявлението

               Засегнати предприятия и бенефициери

               5.Заявлението се отнася до 108 работници, съкратени в PWA International Ltd. и при един доставчик. Основното предприятие осъществява дейност в икономически отрасъл от разделение 33 по NACE Rev. 2 („Ремонт и инсталиране на машини и оборудване“). Съкращенията, направени от предприятията, са основно в регион Southern and Eastern (IE 02) на ниво 2 по NUTS
                  5
               .

                        Предприятия и брой на съкратените лица по време на референтния период

                        PWA International

                        104

                        Manguard

                        4

                        Общо предприятия: 2

                        Общо съкратени лица:

                        108

                        Общо самостоятелно заети лица, чиято дейност е прекратена:

                        0

                        Общо отговарящи на критериите работници и самостоятелно заети лица:

                        108

               Критерии за намеса

               6.Ирландия подаде заявлението в съответствие с критериите за намеса по член 4, параграф 2 от Регламента за ЕФПГ, чрез дерогация от критериите по член 4, параграф 1, буква а), съгласно които е необходимо за референтен период от четири месеца в дадено предприятие в държава членка да са били съкратени най-малко 500 работници, включително при неговите доставчици и производители надолу по веригата и/или самостоятелно заети лица, които са прекратили своята дейност.

               7.Четиримесечният референтен период за заявлението започва на 19 декември 2014 г. и приключва на 19 април 2015 г.

               8.Съкращенията по време на референтния период са, както следва:

               –61 работници, които са били съкратени от PWA International Ltd.

               Изчисляване на броя на съкращенията и на случаите на прекратяване на дейност

               9.Съкращенията по време на референтния период са изчислени, както следва:

               –61 от датата на фактическото прекратяване на трудовия договор или изтичането на неговия срок.

               Бенефициери, отговарящи на критериите

               10.В допълнение към горепосочените работници допустимите бенефициери включват 47 работници, които са били съкратени преди или след четиримесечния референтен период. Всички тези работници са съкратени след общото обявяване на планираните съкращения на 10 октомври 2013 г. Може да се установи ясна причинно-следствена връзка със събитието, което е довело до съкращенията през референтния период.

               11.Поради това общият брой на бенефициерите, отговарящи на критериите, е 108.

               Връзка между съкращенията и големите структурни промени в моделите на световната търговия, произтичащи от глобализацията

               12.С цел да се установи връзката между съкращенията и големите структурни промени в моделите на световната търговия, произтичащи от глобализацията, Ирландия твърди, че целта на закриването на PWAI — предприятие за поддръжка, ремонт и технически прегледи (MRO) и на съвместното предприятие между United Technologies Corporation's Pratt & Whitney (P&W) и Singapore Airlines Engineering Company (SIAEC), е да се консолидират дейностите на дружеството в Северна Америка и Азия, като дейностите на PWAI бъдат прехвърлени поетапно към други ремонтни бази в рамките на мрежата на P&W, а именно към със седалище в Арканзас (САЩ) P&W PSD и към Eagle Services Asia със седалище в Сингапур.

               13.През последните 10 години близо 50 % от дейността на PWAI е осъществена за клиенти със седалище в Азия, напр. Japan Airlines (JAL), JAL Aeroparts, All Nippon Airways (ANA) и Mitsubishi Heavy Industries (MHI). Други 40 % от дейността на PWAI е с потребители, със седалище в САЩ, като например United Airlines, а едва 10 %  — с европейски клиенти, напр. SR Technics в Швейцария и Lufthansa в Германия.

               14.Посещенията на място за техническо обслужване на двигателя PW4000, който съставлява близо 90 % от ремонтната дейност на PWAI, са намалели с 36 % между 2006 г. и 2013 г. Очаква се допълнително намаление от 54 % за периода 2006 — 2020 г. Това се дължи на ранното извеждане от експлоатация на някои ширококорпусни въздухоплавателни средства, експлоатирани на дълги разстояния, които оперират с PW 4000, тъй като има други по-ефективни двигатели, като например Rolls-Royce Trent и P&W GP7000.

               15.PWAI ремонтира и извършва технически прегледи на двигатели за големи търговски въздухоплавателни средства. Технологичното преминаване към самолети от ново поколение също обяснява спада на търсенето на дейностите, които PWAI упражнява в Ирландия, и преместването им извън ЕС.  Бъдещият световен авиационен парк вероятно ще бъде доминиран от въздухоплавателни средства с една пътека/тесен корпус, характерен за и включващ B737-600/700/800/900 и моделното семейство A32. Делът на този тип в световния авиационен парк се очаква да нарасне от 64 % към днешна дата до над 70 % в бъдеще. Този растеж се предвижда да дойде от Азия, където секторът на въздухоплаването се разраства, а съществува и изискване за подмяна на по-старите видове въздухоплавателни средства с такива с тесен корпус
                  6
               . SAIEC, изцяло притежавано дъщерно предприятие на Singapore Airlines и половината от съвместното предприятие PWAI, заема основно място в националните усилия на Сингапур за разработване на дейности в международната авиация и за изграждане на трудова заетост в тази сфера.

               16.През последните години PWAI е остро засегнато от липсата на клауза в Споразумението за свободна търговия между ЕС и Корея, която да позволява освобождаването от вносни мита за повторно влизане на ремонтирани стоки. Споразумението за свободна търговия между Корея и САЩ включва подобна клауза. Макар че Корея е удължила срока на освобождаването от митата, който е в сила към момента, до края на 2016 г., клиентите в дългосрочен план бяха информирани, че в бъдеще ще се прилагат някои мита при повторно влизане в Корея на авиационни продукти, ремонтирани в ЕС, докато за тези, които са ремонтирани в САЩ, няма да се прилагат такива мита. В резултат на това бившият дъщерен обект на PWA в САЩ ще се възползва от тези преференциални условия, за разлика от PWAI. Въпреки че редица въпроси бяха решени, това положение засегна някои преговори за сключване на договори. По-рано Korean Airlines е била голям клиент на обекта в Дъблин.

               17.Европа, и по-специално Ирландия, е силно повлияна от тенденцията към локализиране на MRO дейностите близо до центрове на глобално разширяване в сферата на авиацията, както и от отрицателните въздействия на търговските споразумения в глобален мащаб. SR Technics закрива своето производство на летището в Дъблин през 2009 г., със загуба на над 1100 работни места (EGF/2009/021 IE/SR Technics). Lufthansa Technik Airmotive Ireland закрива своето производство през 2014 г., със загуба на над 420 работни места (EGF/2014/016 IE/Lufthansa Technik).

               18.Към днешна дата секторът „Ремонт и инсталиране на машини и оборудване“ е бил предмет на тези три заявления по линия на ЕФПГ, две от които от които се позовават на свързана с търговията глобализация
                  7
               , а третото
                  8
                — на световната финансова и икономическа криза.

               Събития, довели до съкращенията и до прекратяването на дейността

               19.Събитието, довело до съкращенията, е закриването на PWAI със седалище в Rathcoole, Co Dublin. Първоначално то е основано през 1989 г. като съвместно предприятие на United Technologies Corporation и Airmotive Ireland Holdings, а в последно време е известно като Lufthansa Technik Airmotive Ireland.

               20.На 10 октомври 2013 г. Съветът на директорите на PWAI обявява плана си за поетапно закриване на дейността за период от 18 месеца, като окончателното закриване е предвидено през юни 2015 г. По време на консултациите с представителите на служителите Съветът на директорите на PWAI потвърждава, че решението за закриване на обекта на PWAI не е свързано със служителите, тъй като производителността и ефективността са били увеличени и всички основни цели са били постигнати и дори надхвърлени, напр. годишните приходи, печалбата, състоянието на околната среда, безопасността и качеството.

               21.Към момента на изпращане до министъра на официалното уведомително писмо във връзка с колективните съкращения, броят на наетите лица в обекта на PWAI, е общо 107 (98 на постоянни договори, 4 на срочни договори и петима работници, наети чрез агенции).

               22.Първите съкращения са направени на 22 май 2014 г., а всички работници, с изключение на двама, са напуснали до 28 август 2015 г. Последните двама работници напускат на 30 септември 2015 г.

               Очаквано въздействие на съкращенията върху местната, регионалната или националната икономика и върху заетостта

               23.Заводът на PWAI е разположен в центъра на графство Южен Дъблин. Към март 2015 г. 104 от работниците на PWAI са пребивавали в географските графства на Dublin (51), Kildare (34), Meath (4), Wicklow (4) и в други съседни графства (11). От жителите на Дъблин 14 са живеели в райони в близост до Rathcoole, като например Tallaght и Clondalkin (Южен Дъблин) и Blanchardstown/Coolmine (Fingal).

               24.Последното преброяване от 2011 г. предоставя различни подробни статистически данни. По този начин, сред общото население над 15 годишна възраст равнището на безработицата в Южен Дъблин е само малко по-високо (11,61 %) от средното национално равнище (10,83 %), но зад тези данни се крият значителни неблагоприятни фактори на местно ниво. Например Blanchardstown-Tyrrelstown, Tallaght-Killinarden, Clondalkin-Rowlagh и Tallaght-Fettercairn са сред първите 25 от 3409 национални избирателни района с данни за безработица от между 22 и 25 %. Прогимназиалното образование е най-високото образователно равнище, достигнато от близо 25,4 %
                  9
                от населението в Tallaght-Killinarden, а общинските жилища са около 49,4 % от жилищата в Tallaght-Fettercairn. Други социално-икономически показатели, като например ниското равнище на заетост, липсата на професионални квалификации и големият брой домакинства на самотни родители, както и високото равнище на зависимост, са показателни, че на местно ниво има значителни неблагоприятни фактори и бедност.

               25.Въпреки намаляването на безработицата в последно време, през периода декември 2014 г. — март 2015 г. броят на лицата на възраст под 25 години, вписани в регистъра на безработните лица „Live Register“ в регион Dublin, в действителност е нараснал, докато средното национално равнище е спаднало с 1,85 %.

               26.Съкращенията в PWAI вече оказват отрицателно въздействие върху икономиката и пазара на труда на части от регионите Dublin и Eastern, и по-специално в местните райони, в които пребивават повечето работници на  PWAI. Предвид тенденцията към покачване на равнището на безработицата в тези региони и по-малкото възможности в сектора на MRO и в производствения сектор като цяло, бившите служители на PWAI, и по-специално по-възрастните работници от мъжки пол, са изправени пред засилена конкуренция за работни места и има по-голям риск да останат в дългосрочна безработица.

               Обяснение за извънредните обстоятелства, свързани с допустимостта на заявлението

               27.Ирландия твърди, че това заявление следва да бъде приравнено на заявление съгласно член 4, параграф 1, буква а) от Регламента за ЕФПГ предвид изключителните обстоятелства със сериозно отражение върху заетостта и върху местната, регионалната и националната икономика. Този аргумент се основава на по-рано съществуващо трудно положение на района, към което се добавя кумулативният ефект от закриването на три основни обекта в сектора на MRO в рамките на кратък период, както и фактът, че няма други работодатели в този сектор в цяла Ирландия.

               28.PWAI започва търговската си дейност през 1989 г. под името „Airmotive Ireland Holdings Ireland“ — дъщерно предприятие на дружеството — майка Lufthansa Technik, разположено само на 200 метра от завода — майка, като по-късно е придобито от UTC и става PWAI. Впоследствие развитието на PWAI напомня това на Lufthansa Technik: силен растеж през 1990-те и началото на 2000-те години на миналия век, след това намаляване на оборота и дейността и, накрая, закриване през 2014—2015 г. поради същите видове причини (световна конкуренция от Азия и други региони, преместване към нововъзникващите пазари, които предоставят по-големи възможности за разрастване, и т.н.). PWAI осъществява дейност в същия отрасъл като Lufthansa Technik и, ако тези съкращения бяха настъпили няколко месеца по-рано, те можеше да бъдат включени към съкращенията на Lufthansa Technik в рамките на секторно заявление по ЕФПГ.

               29.Ирландия, която започва от ниско равнище на заетост, от 1990-те години насам бавно изгражда своя ниша в сектора на MRO, като привлича значителни преки чуждестранни инвестиции и по този начин създава много високоплатени работни места в сектора.

               30.През февруари 2009 г. SR Technics съобщи за закриването си на летището в Дъблин, със загуба на 1135 работни места в сектора на MRO (EGF/2009/021 IE/SR Technics).

               31.През октомври 2013 г. PWA International Ltd съобщава за закриването си, със загуба на 107 работни места в сектора на MRO (EGF/2015/006 IE PWA International).

               32.През ноември 2013 г. Lufthansa Technik съобщава за закриването си и за 415 съкращения (EGF/2014/016 IE/Lufthansa Technik).

               33.Следователно общо 1657 работни места са загубени за по-малко от пет години в рамките на един подсектор (поддръжка, ремонт и основен ремонт на въздухоплавателни средства) в един обособен район (Дъблин). Тази значителна загуба на работни места в една малка икономика от отворен тип като Ирландия е изключително тежка от гледна точка на заетостта и приходите.

               34.Профилът на квалификациите на засегнатите работници в програмата по ЕФПГ за SR Technics е много сходен с този на работниците на PWAI. Програмата по ЕФПГ за SR Technics доведе до положителни резултати със заетост за около 53,45 % от бенефициерите през септември 2012 г., почти 12 месеца след края на програмата.

               35.Възможностите за повторно наемане на работа в Ирландия за работниците с квалификации и опит в авиационния сектор на MRO са много слаби. Възможностите за такава заетост в Северна Ирландия също са силно ограничени предвид обявените през 2014 г. и 2015 г. общо 800 съкращения в Bombardier — авиационно производствено дружество, със седалище в Belfast, което се намира на 165 км от Дъблин.

               Бенефициери от целевата група и предложени действия

               Бенефициери от целевата група

               36.Прогнозният брой на съкратените работници, които се очаква да вземат участие в мерките, е 108. Разпределението им по пол, гражданство и възрастова група е следното:

                        Категория

                        Брой
                           бенефициери от целевата група

                        Пол:

                        Мъже:

                        98

                        (90,74 %)

                        Жени:

                        10

                        (9,26 %)

                        Гражданство:

                        Граждани на държави — членки на ЕС:

                        108

                        (100 %)

                        Граждани на държави извън ЕС:

                        0

                        (0 %)

                        Възрастова група:

                        15 — 24 години

                        2

                        (1,85 %)

                        25 — 29 години:

                        3

                        (2,78 %)

                        30 — 54 години:

                        85

                        (78,70 %)

                        55 — 64 години:

                        17

                        (15,74 %)

                        над 64 години:

                        1

                        (0,93 %)

               37.Освен това Ирландия ще осигури персонализирани услуги, съфинансирани от ЕФПГ, на до 108  млади хора, които не работят и не са ангажирани в никаква форма на образование или обучение (NEET), на възраст под 25 години към датата на подаване на заявлението, тъй като 61 от съкращенията са извършени в региона Southern and Eastern (IE02) на ниво 2 по NUTS, който отговаря на критериите съгласно инициативата за младежка заетост.

               38.Поради това общият прогнозен брой на бенефициерите от целевата група, които се очаква да участват в мерките, включително NEET, е 216 души.

               Допустимост на предложените действия

               39.Персонализираните услуги, които се предвижда да бъдат предоставени на съкратените работници и на млади хора, които не работят и не са ангажирани в никаква форма на образование или обучение, се състоят от следните действия:

               –Ориентиране и кариерно планиране и развитие

               Ранното и задълбочено професионално ориентиране и кариерното планиране са изключително важни за съкратените работници, които може първоначално да се чувстват неориентирани и несигурни по обратния път към трудовия пазар.

               Услугите включват съставяне на индивидуален профил, определяне на нуждите, оценка на нуждите от обучение, изготвяне на професионална автобиография (CV), кариерно ориентиране и планиране, помощ при търсенето на работа и други свързани помощни дейности и съвети.

               Министерството на социалната защита, Съветите за образование и обучение, координационното звено SOLAS на ЕФПГ и други специалисти, по целесъобразност, ще подпомагат съкратените работници, включително предоставянето на формални курсове по кариерно планиране, акредитирани от QQI
                  10
               , които служат като трамплин към допълнително формално обучение и образователни курсове с професионална насоченост.

               PWAI е въвело програма за професионално пренасочване преди съкращението на отделните работници, която им дала възможност да получат индивидуални професионални и финансови съвети.

               –Стипендии за обучение по ЕФПГ

               Механизмът за отпускане на стипендии за обучение по ЕФПГ предлага гъвкавост за бенефициера по ЕФПГ, която позволява да се открие и избере пригодено и одобрено обучение, програми за допълнително и висше образование, в допълнение към обученията, предоставени от обществената система. Такива програми могат да се финансират с отпуснатите от ЕФПГ стипендии за обучение и акредитирани или от сектора, или от „Quality and Qualifications Ireland“.

               –Програми за обучение и допълнително образование

               Тези мерки се осигуряват главно от държавните агенции, като например Съветите за образование и обучение
                  11
               , но също така от одобрени частни доставчици.

               Специализирани стажове, учебни стажове, професионален опит, обучения и участие в програми за обществено полезни дейности могат също така да бъдат предлагани след консултация с Министерството на социалната закрила и други държавни органи, които имат национална отговорност за подобни мерки.

               –Програми за висше образование

               Програмите за висше образование ще включват програми на пълно и на непълно работно време за  целевите групи от населението, възлагани чрез държавно финансирани институции най-вече в регион Dublin и районите от вътрешността на страната.

               Технологичните институти в Tallaght, Blanchardstown, Carlow, Dublin и Dublin City University са ключови висши учебни заведения, които обслужват района, в който живеят засегнатите работници.

               Краткосрочни курсове за преподготовка, насочени към области, където се наблюдава недостиг на умения, и финансирани в рамките на инициативи като Springboard и Momentum
                  12
               , могат също да бъдат предоставяни в подходящи случаи.

               Отпуснатите от ЕФПГ стипендии за обучение са достъпни за клиентите от целевата група за получаване на достъп до програми в областта на висшето образование, финансирани от частни субекти, когато тези програми не се предлагат в рамките на системата, финансирана с публични средства, или са високоспециализирани. Съдържанието на програмите за образование и обучение се утвърждава от QQI.

               PWAI е въвело програма, наречена „Employee Scholar Programme”, която подпомага финансово служителите да започнат или продължат учебни програми във висшето образование на ниво, еквивалентно поне на основното, за период от 12 месеца след датата на напускане. Тази допълнителна дейност не е задължителна и не се финансира от ЕФПГ.

               –Краткосрочни надбавки

               За улесняване на участието в курсове за ориентиране, обучение и образование ще бъде предоставена схема за участие в разходите за курсове (УРК) по ЕФПГ за покриване на някои от допълнителните разходи. Схемата УРК, администрирана от координационното звено на ЕФПГ, осигурява участие в някои от разходите, свързани с мобилността, дневните разходи, учебните материали, оборудването, грижи за децата и т.н. при определени финансови прагове.

               Други краткосрочни помощи може да включват надбавки за образование, обучение, заетост и активиране.

               40.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               41.Ирландия предостави поисканата информация относно действията, които са задължителни за засегнатото предприятие по силата на националното законодателство или в съответствие с колективни споразумения. Тя потвърди, че финансовото участие от ЕФПГ няма да замени тези действия.

               Прогнозен бюджет

               42.Общите прогнозни разходи са в размер на 737 156 EUR, като в тях се включват разходи за персонализирани услуги на стойност 707 670 EUR и разходи за дейности по подготовка, управление, информиране и публичност, контрол и докладване в размер на 29 486 EUR.

               43.Общият размер на заявеното финансово участие от ЕФПГ възлиза на 442 293 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (EUR)

                        Общо прогнозни разходи

                        (EUR)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Консултации и кариерно ориентиране

                        190

                        450

                        85 500

                        Стипендии за обучение по ЕФПГ

                        122

                        1800

                        219 600

                        Програми за обучение и допълнително образование

                        44

                        2500

                        110 000

                        Програми за висше образование

                        15

                        5800

                        87 000

                        Подкрепа за предприятията и самостоятелната заетост

                        6

                        5000

                        30 000

                        Междинен сбор (a):

                        Процент от пакета от персонализирани услуги

                        —

                        532 100

                        (75,19 %)

                        Помощи и стимули (действия по член 7, параграф 1, буква б) от Регламента за ЕФПГ)

                        Помощи с ограничен срок

                        181

                        970

                        175 570

                        Междинен сбор (б):

                        Процент от пакета от персонализирани услуги:

                        —

                        175 570

                        (24,81 %)

                         Действия по член 7, параграф 4 от Регламента за ЕФПГ

                        1. Подготовка

                        —

                        2. Управление

                        —

                        8000

                        3. Информиране и публичност

                        —

                        1486

                        4. Контрол и докладване

                        —

                        20 000

                        Междинен сбор (в):

                        Процент от общите разходи:

                        —

                        29 486

                        (4,00 %)

                        Общо разходи (а + б + в):

                        —

                        737 156

                        Финансово участие от ЕФПГ (60 % от общия размер на разходите)

                        —

                        442 293

               44.Разходите за действията, определени в таблицата по-горе като дейности по член 7, параграф 1, буква б от Регламента за ЕФПГ, не надвишават 35 % от общите разходи за съгласувания пакет от персонализирани услуги.  Ирландия потвърди, че тези действия са обвързани с активното участие на бенефициерите от целевата група в дейности по търсене на работа или обучение.

               Период на допустимост на разходите

               45.Ирландия е започнала да предоставя персонализирани услуги на бенефициерите от целевата група на 22 май 2014 г. С оглед на това разходите за тези дейности ще бъдат допустими за финансово участие от ЕФПГ от 22 май 2014 г. до 19 юни 2017 г., с изключение на разходите за обучение в областта на висшето образование, които ще бъдат допустими за финансово участие до 19 декември 2017 г.

               46.Ирландия е започнала да извършва административни разходи по прилагането на ЕФПГ на 10 октомври 2013 г. Следователно разходите за подготвителните дейности, дейностите по управление, дейностите за информация и публичност и дейностите по контрол и докладване ще бъдат допустими за финансово участие от ЕФПГ за периода 10 октомври 2013 г.— 19 декември 2017 г.

               Допълване с действия, финансирани с национални средства или със средства от Съюза

               47.Източникът на национално предварително финансиране е Министерството на финансите на Ирландия, което също така ще съфинансира програмата. Разходите ще бъдат покрити от Националния фонд за обучение, от одобрени разходни пера на Министерството на образованието и уменията, както и от други съответни министерства.

               48.Ирландия е потвърдила, че за описаните по-горе мерки, за които се предоставя финансово участие от ЕФПГ, няма да получи финансова подкрепа от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               49.Ирландия е посочила, че съгласуваният пакет от персонализирани услуги е изготвен в консултация с бенефициерите от целевата група и техните представители, както и с профсъюзите.

               50.След получаване на уведомлението от Министерството на предприемачеството, заетостта и иновациите за предстоящи колективни съкращения през октомври 2013 г. управляващият орган за ЕФПГ, съвместно с Органа за промишленото развитие, се свърза с ръководството на дружеството и със синдикатите SIPTU
                  13
               , TEEU и Unite the Union с цел да се определят и обсъдят евентуалните нужди във връзка с реинтеграцията на пазара на труда на съкратените работници.

               51.През 2014 г. проведено от PWAI проучване относно предпочитанията  на работниците към обучения, показващо големия интерес към техническо обучение и обучение в сферата на авиацията, бе представено на управляващия орган за ЕФПГ. Двустранните контакти между управляващия орган за ЕФПГ, дружеството и синдикатите продължиха до края на 2014 г.

               52.Допълнителни контакти с управляващия орган за ЕФПГ доведоха до среща на 25 февруари 2015 г., месец преди напускането на най-голямата група от работници на PWAI. На тази среща присъстваха представители на управляващия орган за ЕФПГ, на координационното звено SOLAS на ЕФПГ, работници на PWAI и синдикатите и беше обсъдена възможността на ЕФПГ да подпомогне съкратените работници.   Впоследствие през март 2015 г. всички работници участваха в проучване на координационното звено на ЕФПГ относно евентуалните им нужди във връзка с реинтеграцията на пазара на труда. Резултатите от тази консултация спомагат за информирането на предложените мерки по ЕФПГ, които са включени в заявлението.

               53.Ще бъде създаден консултативен форум или друг интерактивен процес, който да допълва работата на звеното за координация на ЕФПГ, за да се даде възможност съкратените работници и съответните заинтересовани страни непрекъснато да допринасят за ефективното изпълнение на програмата по ЕФПГ.

               Системи за управление и контрол

               54.Ирландия уведоми Комисията, че финансовото участие ще бъде управлявано от определения за целта персонал от Министерството на образованието и уменията, който е назначен в качеството на управляващ орган на ЕФПГ. Основната роля на управляващия орган на ЕФПГ е да проверява дали програмата от персонализирани услуги и мерки за подкрепа, съфинансирани от ЕФПГ, са били надлежно предоставени и да гарантира, че предоставяните услуги са напълно подкрепени от доказуемо точна документация.

               55.Междинното звено извършва допълнителни проверки, за да се гарантира, че декларацията за окончателните разходи от получилите средствата публични органи по отношение на исканията съдържа вярна информация и е подкрепена от ясна одитна следа преди да е изготвена официална декларация за общия размер на допустимите разходи.

               56.Получилите средствата публични органи отговарят за подаване на заявленията за средства по ЕФПГ до управляващия орган и в повечето случаи — и за изплащането им. Те също така отговарят за проверката на това дали целта, обхватът и размерът на финансирането са в съответствие с условията на програмата по ЕФПГ. Освен това те гарантират, че доставчиците на услуги имат установени процедури за наблюдение, както и адекватни процедури за регистриране и вътрешен контрол във връзка с всички свързани с ЕФПГ разходи и искания и тяхното надлежно документиране.

               57.Сертифициращият орган за ЕФПГ отговаря за удостоверяването на разходите, свързани с мерките, съфинансирани от ЕФПГ. По този начин органът се уверява, че са спазени всички изисквания, свързани с точното отчитане, законността, допустимостта и редовността на разходите.

               58.Управителният орган ще сключи договор с външно независимо одитно дружество, което ще даде одиторско становище относно това дали разходите, за които съфинансирането от ЕС е била предоставено, са законосъобразни и редовни; дали отчетите, в които подробно се описват разходите по програмата, дават вярна и точна представа и дали въведените системи за контрол функционират правилно.

               Ангажименти, поети от засегнатата държава членка

               59.Ирландия е предоставила всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват други действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               60.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 — 2020
                  14
                ЕФПГ не може да надхвърля максимален годишен размер от 150 милиона евро (по цени от 2011 г.).

               61.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 442 293 EUR, което представлява 60 % от общите разходи за предложените действия, за предоставяне на финансово участие по заявлението.

               62.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  15
               .

               Свързани актове

               63.Едновременно с предложението за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 442 293 EUR към съответния бюджетен ред.

               64.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията
                  (заявление от Ирландия – EGF/2015/006 IE/PWA International)

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014 — 2020 г.) и за отмяна на Регламент (ЕО) № 1927/2006
                  16
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  17
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) цели да осигурява подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза, или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  18
                ЕФПГ не може да надхвърля максимален годишен размер от 150 милиона евро (по цени от 2011 г.).

               (3)На 19 юни 2015 г. Ирландия подаде заявление EGF/2015/006 IE/PWA International за предоставяне на финансово участие от ЕФПГ във връзка с извършени съкращения в PWA International (PWAI) и при един доставчик в Ирландия. Тя предостави допълнителна информация към заявлението, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)В съответствие с член 6, параграф 2 от Регламент (ЕС) № 1309/2013 Ирландия е решила да предостави персонализирани услуги, съфинансирани от ЕФПГ, и за 108 млади хора, които не работят и не са ангажирани в никаква форма на образование или обучение (NEET).

               (5)В съответствие с член 4, параграф 2 от Регламент (ЕС) № 1309/2013 заявлението на Ирландия се счита за допустимо, тъй като съкращенията имат сериозно отражение върху заетостта и местната, регионалната или националната икономика.

               (6)Поради това, за да бъде удовлетворено подаденото от Ирландия заявление, следва да бъдат мобилизирани средства за предоставяне на финансово участие от ЕФПГ в размер на 442 293 EUR.

               (7)За да се сведе до минимум времето за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Европейския съюз за финансовата 2015 година от Европейския фонд за приспособяване към глобализацията се мобилизират средства за предоставяне на сумата от 442 293 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [от датата на приемането му]*.

                  19Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 855.

                     (2)
                  По смисъла на член 3 от Регламента за ЕФПГ.

                     (3)
                  ОВ L 393, 30.12.2006 г., стр. 1.

                     (4)
                  В съответствие с член 7, параграф 4 от Регламент (EС) № 1309/2013.

                     (5)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (6)
                  Доклад на отдел „Човешки ресурси“ на Lufthansa Technik до ирландския орган за промишленото развитие (IDA Ireland) от 28 март 2014 г.

                     (7)
                  EGF/2014/016 IE/Lufthansa Technik и EGF/2015/006 IE/PWA International.

                     (8)
                  EGF/2009/021 IE/SR Technics.

                     (9)

                     http://airo.maynoothuniversity.ie/external-content/census-2011-national-mapping-viewer

                     (10)
                  QQI -

                     www.qqi.ie

                     (11)
                  http://www.etbi.ie/etbs/directory-of-etbs/

                     (12)

                     www.springboardcourses.ie

                  ;

                     www.momentumskills.ie

                     (13)
                  Професионален съюз на заетите в услугите, промишлеността, техниката; Професионален съюз на заетите в техниката, инженерството и електротехниката.

                     (14)
                  ОВ L 347, 20.12.2013 г., стр. 884.

                     (15)
                  ОВ С 373, 20.12.2013 г., стр. 1.

                     (16)
                  ОВ L 347, 20.12.2013 г., стр. 855.

                     (17)
                  ОВ С 373, 20.12.2013 г., стр. 1.

                     (18)
                  Регламент (ЕС, Евратом) № 1311/2013 на Съвета за определяне на многогодишната финансова рамка за годините 2014 — 2020 (ОВ L 347, 20.12.2013 г., стр. 884).

                     (19)
                   Датата да се попълни от Парламента преди публикуването в ОВ.


Важна правна забележка

|

52007PC0771

Предложение за решение на Съвета относно упълномощаване на Федерална република Германия и на Република Полша да въведат мерки за дерогация от член 5 от Директива 2006/112/EО относно общата система на данъка върху добавената стойност (само текстовете на немски и полски език са автентични)  /* COM/2007/0771 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 5.12.2007COM(2007) 771 окончателенПредложение заРЕШЕНИЕ НА СЪВЕТАотносно упълномощаване на Федерална република Германия и на Република Полша да въведат мерки за дерогация от член 5 от Директива 2006/112/EО относно общата система на данъка върху добавената стойност(само текстовете на немски и полски език са автентични)(представено от Комисията)ОБЯСНИТЕЛЕН МЕМОРАНДУМКонтекст на предложението |110 | Основания и цели на предложението Съгласно член 395 от Директива 2006/112/ЕО от 28 ноември 2006 г. относно общата система на данъка върху добавената стойност (наричана по-долу „Директива за ДДС“), Съветът, действащ с единодушие по предложение на Комисията, може да упълномощи всяка държава-членка да въведе специални мерки за дерогация от разпоредбите на посочената директива, за да се опрости процедурата за събиране на ДДС или за избягване на определени форми на избягване и неплащане на данъци. С писма от май и юли 2007 г., регистрирани в Генералния секретариат на Комисията на 22 октомври и 27 юли 2007 г., Федерална република Германия и Република Полша искат разрешение за прилагане на мерки за дерогация по отношение на изграждането и поддръжката на гранични мостове, които са част от съответните железопътни мрежи на двете страни. В съответствие с член 395, параграф 2 от Директивата за ДДС, Комисията информира другите държави-членки с писмо от 24 октомври 2007 г. за отправеното искане от страна на Федерална република Германия и Република Полша. С писмо от 25 юли 2007 г. Комисията уведоми Федерална република Германия и Република Полша, че разполага с пълната информация, необходима за разглеждане на искането. |120 | Общ контекст С оглед улесняване на железопътния трафик между двете държави, Федерална република Германия и Република Полша решиха да приемат споразумение за изграждане (и последваща поддръжка) на два гранични моста и поддръжката на други единадесет съществуващи гранични мостове по река Одер (Одра) и река Lausitzer Neiße (Nysa Łużycka). Такова споразумение би съдържало мерки, които представляват дерогация от Директивата за ДДС по отношение на принципа на териториалност. Съгласно споразумението, Федерална република Германия или Република Полша биха станали отговорни за изграждането или поддръжката на определен брой отделни мостове. Споразумението предвижда, че строителните площадки на граничните мостове и самите мостове, които са (частично) разположени на територията на едната страна, следва да бъдат считани на територията на другата страна, когато тази страна е отговорна за изграждането или поддръжката. Това предполага, че за цели свързани с ДДС, относно доставката на стоки или услуги, или вътреобщностно придобиване на стоки за изграждане или поддръжка на въпросните гранични мостове, полската част на граничния мост ще се счита на германска територия, когато Германия е отговорна за изграждането или поддръжката на въпросния мост и обратно. Според споразумението, Федерална република Германия ще бъде отговорна за изграждането и поддръжката на един нов мост и поддръжката на четири съществуващи моста. Република Полша ще бъде отговорна за изграждането и поддръжката на един нов мост и поддръжката на седем съществуващи моста. По нормалните правила, според принципа на териториалност, залегнал в Директивата за ДДС, доставките на стоки и услуги и вътреобщностното придобиване на стоки във Федерална република Германия са обект на германски ДДС. По същия начин доставките на стоки и услуги и вътреобщностното придобиване на стоки в Република Полша са обект на полски ДДС. Прилагането на нормалните правила би предполагало установяване на точното място на облагаемите сделки в зависимост от територията, на която е била извършена всяка част от работите. Федерална република Германия и Република Полша считат, че прилагането на тези правила би включвало големи данъчни усложнения за фирмите, отговорни за въпросните работи. Те считат, че данъчните разпоредби в споразумението се обосновани с опростяването на данъчните задължения на фирмите. Комисията приема, че в такива случаи еднакво данъчно облагане на работите по изграждане и поддръжка ще представлява опростяване, което ще улесни засегнатите фирми при прилагане на данъчните правила, което не би се случило, ако се прилагат нормалните данъчни правила. |130 | Съществуващи разпоредби в обхвата на предложението Съветът разреши по няколко предишни повода на държави-членки да използват дерогации от принципа на териториалност във връзка с проекти в гранични райони. |141 | Съвместимост с другите политики и цели на Съюза Не се прилага. |Консултиране със заинтересованите страни и оценка на въздействието |Консултиране със заинтересованите страни |219 | Не е от значение. |Събиране и използване на експертни мнения |229 | Не бяха необходими външни експертни мнения. |230 | Оценка на въздействието Предложението за решение цели опростяване на процедурата по данъчно облагане във връзка с изграждането и поддръжката на гранични мостове и следователно има потенциално положително икономическо въздействие. Във всички случаи въздействието ще бъде ограничено поради тесния обхват на дерогацията. |Правни аспекти на предложението |305 | Обобщение на предложеното действие Разрешение за Германия и Полша за използване на дерогация от териториалното прилагане на ДДС по отношение на изграждането и поддръжката на гранични мостове между двете държави. |310 | Правно основание Член 395 от Директива 2006/112/ЕО от 28 ноември 2006 г. относно общата система на данъка върху добавената стойност. |329 | Принцип на субсидиарността Предложението е от изключителната компетенция на Общността. Следователно принципът на субсидиарността не се прилага. |Принцип на пропорционалността Предложението съответства на принципа на пропорционалността поради изложената/ите по-долу причина/и. |331 | Решението засяга даване на разрешение на държави-членки по тяхно искане и не представлява никакво задължение. |332 | Поради силно ограничения обхват на дерогацията, специалната мярка е пропорционална на търсената цел. |Избор на инструменти |341 | Предложени инструменти: други. |342 | Други средства не биха били подходящи поради изложената/ите по-долу причина/и. По силата на член 395 от Директивата за ДДС, дерогация от общите правила за ДДС е възможна единствено след упълномощаване от Съвета, действащ с единодушие по предложение на Комисията. Следователно решение на Съвета е единственият подходящ инструмент, тъй като то може да е предназначено за отделни държави-членки. |Отражение върху бюджета |409 | Предложението няма отражение върху бюджета на Общността. |1.  Предложение заРЕШЕНИЕ НА СЪВЕТАотносно упълномощаване на Федерална република Германия и на Република Полша да въведат мерки за дерогация от член 5 от Директива 2006/112/EО относно общата система на данъка върху добавената стойност(само текстовете на немски и полски език са автентични)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност[1] и по-специално член 395, параграф 1 от нея,като взе предвид предложението на Комисията[2],като има предвид, че:2.  С писма, регистрирани в Генералния секретариат на Комисията на 22 октомври 2007 г. и 27 юли 2007 г., Федерална република Германия и Република Полша поискаха разрешение за прилагане на специални данъчни мерки във връзка с изграждането и поддръжката на определени гранични мостове между двете страни.3.  В съответствие с член 395, параграф 2 от Директива 2006/112/ЕО, Комисията информира другите държави-членки с писмо от 24 октомври 2007 г. за отправените искания от страна на Федерална република Германия и Република Полша. С писмо от 25 юли 2007 г. Комисията уведоми Федерална република Германия и Република Полша, че разполага с пълната информация, необходима за разглеждане на искането.4.  Целта на специалната мярка е, за доставките на стоки или услуги и вътреобщностно придобиване на стоки за изграждане или поддръжка на граничните мостове, мостовете и техните строителни площадки в случай на строеж, да се възприемат като изцяло разположени на територията на една от държавите-членки в съответствие със споразумението, сключено между тях относно разпределението на отговорностите за изграждане или поддръжка на въпросните трансгранични мостове.5.  При липса на специална мярка би било необходимо, за всяка доставка на стоки или услуги, или вътреобщностно придобиване на стоки, да се установява дали мястото на събиране на данъци е Федерална република Германия или Република Полша. Работи по граничен мост, извършени на германска територия, биха били обект на данък добавена стойност в Германия, докато работите, извършени на полска територия, биха били обект на полски данък върху добавената стойност.6.  Целта на дерогацията следователно е опростяване на процедурата по събиране на данъците относно изграждането и поддръжката на въпросните мостове.7.  Дерогацията няма да има никакво отрицателно въздействие върху собствените ресурси на Общността, получени от данъка върху добавената стойност.ПРИЕ НАСТОЯЩОТО РЕШЕНИЕ:Член 1Федерална република Германия и Република Полша са упълномощени, при условията на членове 2 и 3, да прилагат мерки, които представляват дерогация от Директива 2006/112/EО, във връзка с изграждането и последващата поддръжка на един граничен мост над река Oder (Odra) и един граничен мост над река Lausitzer Neiße (Nysa Łużycka), както и поддръжката на два съществуващи моста над река Oder(Odra) и девет съществуващи моста над река Lausitzer Neiße (Nysa Łużycka), от които всички са частично на територията на Федерална република Германия и частично на територията Република Полша. Подробностите относно въпросните мостове са и изредени в приложението към настоящото решение.Член 2Чрез дерогация от член 5 от Директива 2006/112/ЕО, по отношение на граничния мост, който Федерална република Германия е отговорна да изгради и поддържа и по отношение на граничните мостове, които Федерална република Германия е отговорна само да поддържа, тези мостове и, при целесъобразност, строителните площадки към тях на полска територия, се считат за част от германската територия за целите на доставките на стоки и услуги и вътреобщностно придобиване на стоки, предвидени за изграждането или поддържането на тези мостове.Член 3Чрез дерогация от член 5 от Директива 2006/112/ЕО, по отношение на граничния мост, който Република Полша е отговорна да изгради и поддържа и по отношение на граничните мостове, които Република Полша е отговорна само да поддържа, тези мостове и, при целесъобразност, строителните площадки към тях на германска територия, се считат за част от полската територия за целите на доставките на стоки и услуги и вътреобщностно придобиване на стоки, предвидени за изграждането или поддържането на тези мостове.Член 4Адресати на настоящото решение са Федерална република Германия и Република Полша.Съставено в Брюксел, на […] година.За СъветаПредседателПРИЛОЖЕНИЕМостове, посочени в член 1:1. Федерална република Германия отговаря за изграждането на следния граничен мост:а) граничен мост над река Oder (Odra) между Frankfurt (Oder) и Kunowice на точка 580,640.2. Република Полша отговаря за изграждането на следния граничен мост:а) граничен мост над река Lausitzer Neiße (Nysa Łużycka) между Horka и Węgliniec на точка 130,470.3. Федерална република Германия отговаря за поддръжката на следните гранични мостове:а) граничен мост над река Oder (Odra) между Neurüdnitz и Siekierki на точка 653,903;б) граничен мост над река Oder (Odra) между Küstrin Kietz и Küstrin Kostrzyn на точка 615,102;в) граничен мост над река Oder (Odra) между Frankfurt (Oder) и Kunowice на точка 580,640;г) граничен мост над река Lausitzer Neiße (Nysa Łużycka) между Hagenwerder и Ręczyn на точка 169,611;д) граничен мост над река Lausitzer Neiße (Nysa Łużycka) между Hirschfelde и Trzciniec Zgorzelecki на точка 186,281.4. Република Полша отговаря за поддръжката на следните гранични мостове:а) граничен мост над река Lausitzer Neiße (Nysa Łużycka) между Guben и Gubin на точка 13,375;б) граничен мост над река Lausitzer Neiße (Nysa Łużycka) между Guben и Gubinek на точка 17,625;в) граничен мост над река Lausitzer Neiße (Nysa Łużycka) между Forst и Tuplice на точка 51,935;г) граничен мост над река Lausitzer Neiße (Nysa Łużycka) между Bad Muskau и Łęknica на точка 80,530;д) граничен мост над река Lausitzer Neiße (Nysa Łużycka) между Horka и Węgliniec на точка 130,470;е) граничен мост над река Lausitzer Neiße (Nysa Łużycka) между Görlitz и Zgorzelec на точка 153,885;ж) граничен мост над река Lausitzer Neiße (Nysa Łużycka) между Krzewina Zgorzelecka и Trzciniec Zgorzelecki на точка 184,220;з) граничен мост над река Lausitzer Neiße (Nysa Łużycka) между Krzewina Zgorzelecka и Trzciniec Zgorzelecki на точка 184,780.[1] OВ L 347, 11.12.2006 г., стр. 1. Директива, изменена с Директива 2006/138/ЕО (ОВ L 384, 29. 12. 2006 г., стр. 92)[2] ОВ С […], […], стр. […].


Важна правна забележка

|

52007PC0650

Предложение за рамково решение на Съвета за изменение на Рамково решение 2002/475/ПВР относно борбата срещу тероризма {SEC(2007) 1424} {SEC(2007) 1425}  /* COM/2007/0650 окончателен - CNS 2007/0236 */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 6.11.2007COM(2007) 650 окончателен2007/0236 (CNS)Предложение заРАМКОВО РЕШЕНИЕ НА СЪВЕТАза изменение на Рамково решение 2002/475/ПВР относно борбата срещу тероризма(представена от Комисията) { SEC(2007) 1424}{SEC(2007) 1425}Обяснителен меморандум1. Контекст на предложението110-  Основания и цели на предложениетоТероризмът представлява една от най-сериозните заплахи за демокрацията, за свободното упражняване на правата на човека и за икономическото и социално развитие.Европейският съюз си постави за цел в Договора за Европейски съюз да осигури на гражданите високо ниво на сигурност в пространство на свобода, сигурност и правосъдие. Особено важно е държавите-членки на Европейския съюз да имат ефективно наказателно законодателство, за да се постигне тази цел в контекста на борбата срещу тероризма. Също така е много важно да се вземат мерки за засилване на международното сътрудничество в тази област.Съвременните информационни и комуникационни технологии играят важна роля за разпространяването на терористичната заплаха. Особено Интернет, който е евтин, бърз, лесно достъпен и на практика глобален. Всички тези негови предимства, които се ценят високо от спазващите закона и ползващи Интернет в своето ежедневие граждани, за съжаление се използват и от терористите. За тях Интернет е средство за разпространяване на пропаганда за мобилизиране и вербуване за терористични цели , както и за предоставяне на инструкции и наръчници по Интернет с цел обучение или планиране на атентати. Тези две дейности са насочени към сегашни и потенциални поддръжници.Така Интернет се превърна в един от основните ускорители на процесите на радикализиране и вербуване за терористични цели и служи като източник на информация за терористични средства и методи, като по този начин действа като „виртуален тренировъчен лагер“. Разпространяването на терористична пропаганда и терористични експертни съвети по Интернет също допълва и засилва идеологическата обработка и подготовката извън мрежата на Интернет и допринася за развитието на по-силна и по-широка платформа на активистите и поддръжниците на тероризма.Предотвратяването на тази нарастваща заплаха представлява неотложен политически въпрос. ЕС трябва да се бори срещу съвременния тероризъм и новия му метод на действие със същата решимост и сила, която показа в борбата срещу традиционния тероризъм. Това предложение актуализира рамковото решение относно борбата срещу тероризма [OВ L 164, 22.6.2002 г., стр. 3–7] и го привежда в съответствие с Конвенцията на Съвета на Европа за предотвратяване на тероризма, като включва публичната провокация към извършване на терористични престъпления, вербуването за терористични цели и подготовка за терористична дейност в обсега на дадената в него концепция за тероризма.Включването на тези престъпления в рамковото решение относно борбата срещу тероризма е важно, основно поради следните причини:- то включва предимствата на по-интегрираната институционална рамка в Европейския съюз (по-специално: липса на бавни процедури за подписване и ратификация както за конвенциите на Съвета на Европа, прилагане на правилни механизми за проверка, общо тълкуване от Съда на Европейските общности);- Рамковото решение предвижда особен правен режим, особено по отношение на вида и размера на наказателноправните санкции и задължителните правила за подсъдност, които ще са също приложими в наскоро включените престъпления;- Рамковото решение е ключов инструмент в антитерористичната политика на ЕС: изричното включване на тези специфични подготвителни актове следователно отключват механизмите за сътрудничество на Европейския съюз по отношение на рамковото решение.Допълнителната стойност на включването на публичната провокация към извършване на терористични престъпления, вербуването за терористични цели и подготовка за терористична дейност в концепцията на ЕС относно тероризма е подробно изложена в оценката на въздействие.Рамковото решение относно борбата срещу тероризма също прилага за поведение, което може да допринесе за терористични актове в трети страни. Това отразява ангажираността на Комисията да се бори срещу тероризма не само в Европейския съюз, но и в световен мащаб. Настоящото предложение поддържа този подход и подчертава значението на международното сътрудничество в рамката на съществуващите организации и механизми за сътрудничество.Европейският съюз и неговите държави-членки се основават на зачитането на правата на човека, основните свободи, гарантиране на достойнството на човека и защитата на тези права както по отношение на отделни лица, така и по отношение на институции.120-  Общ контекстЕвропейски съюзРамковото решение относно борбата срещу тероризма хармонизира дефиницията на терористични престъпления във всички държави-членки и гарантира осигуряването на наказания и санкции за физически и юридически лица, извършили или отговорни за такива престъпления, които да отразяват тежестта на тези престъпления. То определя случаите, при които държавите-членки са длъжни да упражняват компетентност върху терористични престъпления, за да бъдат те ефективно преследвани, и включва конкретни мерки по отношение на защитата и подпомагането на жертвите на терористични престъпления поради тяхната уязвимост.Първият доклад на Комисията за оценка на прилагането на рамковото решение относно борбата срещу тероризма [COM(2004)409 окончателен от 8.6.2004 г. и Работен документ на службите на Комисията SEC(2004) 688 от 8.6.2004 г.] разгледа прилагането му на национално ниво в дадения момент. Втори доклад за оценка на Комисията, приет едновременно с това предложение, актуализира оценката на държавите-членки, които вече са били оценени по предишния доклад, и включва пълна първоначална оценка на прилагането на решението от държавите-членки, оценявани за първи път. И двата доклада отразяват нивото на хармонизация, постигнато в Съюза след приемане на рамковото решение относно борбата срещу тероризма, и предоставят полезни тълкувателни насоки, както и ценен преглед на законодателството за борба срещу тероризма в държавите-членки.В съответствие с Програмата от Хага Европейският съвет подчертава, че за ефективното предотвратяване на тероризма и борбата срещу него при пълно спазване на основните права е необходимо държавите-членки да не ограничават действията си до поддържане единствено на собствената си сигурност, а да се съсредоточат и върху сигурността на съюза като цяло.В съответствие със стратегията и плана за действие на ЕС срещу радикализиране и вербуване за терористични цели, които бяха приети от Съвета по правосъдие и вътрешни работи през декември 2005 г., ЕС призовава за мерки за борба с използването на Интернет за целите на тероризма. Те също подчертават, че действията на държавите-членки трябва да са подкрепени от действия на ниво ЕС.В заключенията си от 15 и 16 юни 2006 г. Европейският съвет изрично изисква от Съвета и Комисията да разработят мерки за предотвратяване на злоупотребата с Интернет за терористични цели, като в същото време се зачитат основните права и принципи.Международно нивоКонвенцията на Съвета на Европа за предотвратяване на тероризма (Варшава, 16 май 2005 г.) изисква от страните по конвенцията да гарантират, че публичната провокация към извършване на терористично престъпление, вербуването за терористични цели и подготовката за терористична дейност са наказуеми.Освен това особено значение имат резолюция 1624 (14 септември 2005 г.) на Съвета за сигурност на Обединените нации и Глобалната стратегия за противодействие на тероризма на Обединените нации (8 септември 2006 г.). Трябва също да се вземат предвид и срещата на върха на Г8 (Санкт Петербург, Руска федерация, 16 юли 2006 г.) и Решение № 7/06 „Борба срещу използването на Интернет за терористични цели“ на Съвета на министрите на Организацията за сигурност и сътрудничество в Европа (ОССЕ) (5 декември 2006 г.).130-  Съществуващи разпоредби в областта на предложениетоЧлен 4 от рамковото решение относно борбата срещу тероризма посочва, че подбудителството, помагачеството или съучастието в терористични престъпления трябва да са наказуеми в държавите-членки. Член 2 от същия инструмент изисква от държавите-членки да търсят наказателна отговорност за лицата, които ръководят терористична група или участват в нейните действия. Но тези разпоредби не обхващат изрично разпространяването на терористична пропаганда и терористични експертни съвети, по-специално чрез Интернет.Членовете от 5 до 7 от Конвенцията на Съвета на Европа за предотвратяване на тероризма изискват от държавите, които са страни по конвенцията, да обявяват за наказуеми публичната провокация към извършване на терористично престъпление, вербуването за терористични цели и подготовката за терористична дейност, когато те са извършени неправомерно и умишлено (членове от 5 до 7). Освен това член 9 изисква от страните по конвенцията да постановят и допълнителни престъпления освен посочените в членове от 5 до 7.140-  Съответствие с другите политики и цели на СъюзаПредложението съответства на стратегията и плана за действие на ЕС срещу радикализиране и вербуване за терористични цели, актуализира и допълва правната рамка на ЕС за борба срещу тероризма и съответства на Хартата на основните права на Европейския съюз [OВ C 364, 18.12.2000 г., стр.1].Мерките за борба срещу тероризма трябва да се прилагат едновременно със защитата на правата на човека и основните свободи. Това предложение разглежда въпроси, които са на границата между законното упражняване на свободи като свобода на изразяване, сдружаване или религия и престъпното поведение. Затова то бе внимателно съобразено с тези права на човека и основни свободи. По-специално ограниченията, наложени на свободата на изразяване от новото престъпление, изразяващо се в публична провокация към извършване на терористично престъпление, са в съответствие с член 10 от Европейската конвенция за правата на човека.2. Консултация със заинтересованите страни и оценка на въздействието-  Консултация със заинтересованите страни211Методи на консултиране, основни целеви сектори и общ профил на участницитеПрез 2006 г. Комисията изготви три различни въпросника: въпросник за държавите-членки на 26 юни 2006 г.; въпросник за медиите, съответните индустрии и гражданското общество, национални, европейски и международни неправителствени организации, които се занимават с въпросите за правата на човека, адвокатски колегии и сдружения, издатели, сдружения на радиотелевизионни станции и журналисти, доставчици на интернет услуги, телекомуникационни компании и други индустриални сфери на 20 ноември 2006 г., и накрая въпросник към Европол, Сепол и Евроюст на 11 декември 2006 г. Освен това бяха проведени разговори и срещи с представители на европейските медии и доставчици на интернет услуги. Накрая се проведе конференция на 20 март 2007 г., за да се съберат представители на държавите-членки, Европол, Евроюст и Сепол, да се представят резултатите от въпросниците и да се обсъдят възможни решения за борба срещу използването на Интернет за терористични цели.212Обобщение на мненията и на начина на отчитанеОтговорите на трите въпросника са обобщени в приложения I, II и III към оценката на въздействието, приложена към това предложение.Конференцията, която се проведе на 20 март 2007 г., потвърди, че има достатъчно подкрепа за изменение на рамковото решение относно борбата срещу тероризма, за да се включат в него новите престъпления, изразяващи се в публична провокация към извършване на терористично престъпление, вербуването за терористични цели и подготовка за терористична дейност, включително когато се извършват по Интернет, стига инкриминирането да не надхвърля баланса, постигнат в Конвенцията на Съвета на Европа за предотвратяване на тероризма.Сегашното предложение представлява балансиран подход, съобразен с отговорите на трите въпросника и мненията, изразени в процеса на консултациите, и се базира на приложената оценка на въздействието. По-специално предложението включва престъпления, които са паралелни на въведените в Конвенцията на Съвета на Европа за предотвратяване на тероризма. По този начин то осигурява адекватни правни мерки за борба срещу публичната провокация към извършване на терористични престъпления, вербуването за терористични цели и подготовката за терористична дейност, включително случаи, когато тези престъпления се извършват чрез Интернет. То напълно съответства на правата на човека и не променя режима на наказателна отговорност на доставчиците на услуги, установен с Директивата за електронната търговия.-  Събиране и използване на експертни оценки229Нямаше необходимост от външни експертни оценки.230-  Оценка на въздействието1. Без промени в политиката (вариант, който представлява спорното статукво, дължащо се на съществуването на Конвенцията на Съвета на Европа за предотвратяване на тероризма).2. Да се забрани на доставчиците на интернет услуги да предоставят достъп до материал, насочен към публична провокация към извършване на терористични престъпления, вербуването за терористични цели и подготовка за терористична дейност.3. Да се повишат възможностите и експертните умения на правоохранителните органи да се борят срещу използването на Интернет за терористични цели (чрез адекватно обучение, помощ на експерти и ефикасно оборудване с евентуално финансиране от Комисията).4. Да се насърчат държавите-членки да подпишат и/или ратифицират Конвенцията на Съвета на Европа за предотвратяване на тероризма (чрез политическа декларация).5. Да се преразгледа рамковото решение относно борбата срещу тероризма, за да се въведат престъпления, паралелни на предвидените по силата на Конвенцията на Съвета на Европа за предотвратяване на тероризма, като се обявяват за наказуеми публичната провокация към извършване на терористично престъпление, вербуването за терористични цели и подготовката за терористична дейност, а също и чрез Интернет.След внимателно проучване на въздействията върху сигурността, икономиката и правата на човека на всеки един от вариантите и преценка на техните предимства и недостатъци бе преценено, че комбинацията от варианти 5 и 3 изглежда е най-ефективната политика за борба срещу използването на Интернет за терористични цели, като същевременно изцяло се зачитат правата на човека.231Комисията направи оценка на въздействието, отразена в работната програма, която може да се види на: www.europa.eu.int.3. Правни елементи на предложението305-  Обобщение на предложеното действиеПредложеното изменение на рамковото решение на Съвета от 13 юни 2002 г. относно борбата срещу тероризма има за цел да хармонизира националните разпоредби за публичната провокация към извършване на терористично престъпление, вербуването за терористични цели и подготовката за терористична дейност, за да станат тези форми на поведение наказуеми също и в случаите, когато се осъществят чрез Интернет в целия ЕС, и да се гарантира, че съществуващите разпоредби за наказания, наказателна отговорност на юридически лица, юрисдикция и наказателно преследване, които се отнасят за терористични престъпления, ще се прилагат и за споменатите форми на поведение.310-  Правна основаЧленове 29, 31, параграф 1, буква д) и член 34, параграф 2, буква б) от Договора за Европейски съюз.320-  Принцип на субсидиарностПринципът на субсидиарност се прилага за действията на Съюза. .Целите на предложението не могат да се постигнат в достатъчна степен от държавите-членки поради следната(ите) причина(и).По характер съвременният тероризъм е глобален. Разпространението на пропаганда, целяща мобилизиране и вербуване за терористични цели, както и инструкции и справочници по Интернет, предназначени за обучение или планиране на атентати чрез Интернет, имат определен международен и трансграничен характер. Заплахата е международна, затова поне отчасти трябва да се намери отговор на международно ниво.Политиките на ЕС за борба срещу тероризма и престъпността в кибернетичното пространство изискват координирани усилия на държавите-членки, както и сътрудничество на международно ниво, за да бъдат постигнати целите им. Различията в правното третиране в различните държави-членки затрудняват координираните усилия, които са необходими на ниво ЕС, както и сътрудничеството на международно ниво.Действие на равнище Общност по-добре ще постигне целите на предложението поради следната(ите) причина(и).Очевидна е нуждата да се разширят сегашните взаимно допълващи се усилия на национално ниво и на ниво ЕС в борбата срещу тероризма, за да се насочат те срещу новите методи на действие на терористите. Разширяването на сегашната обща дефиниция на тероризма ще попречи на терористите да използват вратички и разминавания в националните законодателства. Оперативната правоохранителна дейност срещу трансгранични престъпни деяния значително ще се улесни. Една обща основа, споделяна от всички държави-членки, ще улесни и сътрудничеството на международно ниво, като укрепи позицията на ЕС на международни форуми.Увеличеното сътрудничество в областта на правоохранителната дейност в ЕС и на международно ниво ще доведе до по-ефективно разследване и наказателно преследване, което ще увеличи сигурността.Следователно предложението отговаря на принципа на субсидиарност.-  Принцип на пропорционалностПредложението спазва принципа на пропорционалност, което е видно от следните аргументи.Предложението не излиза извън това, което е необходимо и което носи добавена стойност на равнище ЕС. Като рамково решение то е задължително за държавите-членки по отношение на резултатите, които трябва да се постигнат, но оставя на националните органи да изберат формата и методите на приложение.Разпоредбите на Директивата за електронна търговия и Директивата за съхраняване на данни остават непроменени, за да не се налагат нови задължения на доставчиците или операторите на телекомуникационни услуги. Предложението не обременява индустрията със създаване на нови механизми за сътрудничество. То просто води до по-голямо използване на съществуващите механизми по Директивата за електронна търговия и Директивата за съхраняване на данни. Непреките разходи, произтичащи от това предложение, са ограничени до допълнителния обем работа, произтичащ от разследванията, свързани с новите престъпления. Като се има предвид броят наказателни преследвания за терористични действия на година в ЕС, изглежда, че тези разходи са несъществени.-  Избор на инструменти341Предложени инструменти: рамково решение, основано на член 34, параграф 2, буква б) от Договора за Европейския съюз. Тъй като целта е хармонизиране на законодателството на държавите-членки, други инструменти не са подходящи.4. ОТРАЖЕНИЕ ВЪРХУ БЮДЖЕТА409Предложението няма отражение върху бюджета на Общността.E-140582007/0236 (CNS)Предложение заРАМКОВО РЕШЕНИЕ НА СЪВЕТАза изменение на Рамково решение 2002/475/ПВР относно борбата срещу тероризмаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално членове 29 и 31, параграф 1, буква д) и член 34, параграф 2, буква б) от него,като взе предвид предложението на Комисията[1],като взе предвид становището на Европейския парламент[2],като има предвид, че:(1) Тероризмът представлява едно от най-сериозните посегателства върху всеобщите ценности за човешко достойнство, свобода, равенство и солидарност, зачитане на правата на човека и основните свободи, на които се основава Европейският съюз. Той представлява също една от най-сериозните заплахи за принципа на демокрация и принципа на върховенството на закона, принципи, които са общи за държавите-членки и на които се основава Европейският съюз.(2) Рамково решение 2002/475/ПВР на Съвета относно борбата срещу тероризма е основата, върху която се базира антитерористичната политика на Европейския съюз. Постигането на правна рамка, която е обща за всички държави-членки, и особено на хармонизирано определение на терористичните престъпления позволи на антитерористичната политика на Европейския съюз да се развие и разшири, като се зачитат основните права и върховенството на закона.(3) Терористичната заплаха се разрасна и се разви бързо през последните години, като се наблюдават промени в метода на действие на активистите и поддръжниците на тероризма, включително заместване на структурираните и йерархически групи с полуавтономни клетки със слаби връзки помежду им. Подобни клетки свързват международни мрежи и все повече разчитат на използването на нови технологии, по-специално на Интернет.(4) Интернет се използва с цел да вдъхновява и мобилизира местни терористични мрежи и отделни лица в Европа и служи като източник на информация за терористични средства и методи, като по този начин действа като „виртуален тренировъчен лагер“. Дейностите за публична провокация към извършване на терористично престъпление, вербуването за терористични цели и подготовка за терористична дейност са се увеличили многократно при много ниски разходи и риск.(5) Програмата от Хага подчертава, че ефективното предотвратяване на тероризма и борбата срещу него при пълно спазване на основните права изискват от държавите-членки да не ограничават действията си до поддържане на собствената си сигурност, а да се съсредоточат и върху сигурността на Съюза като цяло.(6) Планът за действие за изпълнението на Програмата от Хага припомня, че са необходими глобални действия срещу тероризма и че не могат да се пренебрегнат очакванията, които гражданите имат към Съюза, а и Съюзът не може да си позволи да не ги изпълни. Освен това той заявява, че трябва да се обърне внимание на различни аспекти на предотвратяването, готовността и ответните реакции, за да се засилят допълнително и, където е необходимо, да се допълнят възможностите на държавите-членки за борба срещу тероризма, като най-вече се наблегне на набирането на привърженици, финансирането, анализа на риска, защитата на важни инфраструктури и управлението на последиците.(7) Сегашното предложение предвижда инкриминиране на свързани с тероризъм престъпления, за да се допринесе за постигане на по-широката политическа цел за предотвратяване на тероризма чрез намаляване на разпространяването на материали, които могат да подбуждат лица към извършване на терористични атентати.(8) Резолюция 1624 (2005 г.) на Съвета за сигурност на Обединените нации призовава държавите да вземат мерки, които са необходими и подходящи, и съответстват на задълженията им по силата на международното право, за да забранят със закон подбудителството към терористично деяние или деяния и да предотвратят подобно поведение. Докладът на генералния секретар на Обединените нации „Обединени срещу тероризма: препоръки за всеобхватна антитерористична стратегия“ от 27 април 2006 г. посочва, че горепосочената резолюция предоставя база за инкриминиране на подбудителството към терористични деяния и вербуването за терористични цели, включително чрез Интернет. Всеобхватната антитерористична стратегия на Обединените нации (8 септември 2006 г.) посочва, че държавите-членки на ООН ще търсят начини и средства за координиране на усилията на международно и регионално ниво за противодействие на тероризма във всички негови форми и прояви по Интернет.(9) Конвенцията на Съвета на Европа за предотвратяване на тероризма определя задълженията на страните по конвенцията да инкриминират публичната провокация към извършване на терористични престъпления и вербуване за терористични цели и подготовка за терористична дейност, когато те са извършени неправомерно и умишлено.(10) Определението на терористични престъпления, включително престъпления, свързани с терористични действия, трябва допълнително да се хармонизира във всички държави-членки, за да включи и публичната провокация към извършване на терористични престъпления и вербуване за терористични цели и подготовка за терористична дейност, когато те са извършени умишлено.(11) Следва да се предвидят наказания и санкции за физически и юридически лица, които са извършили или са отговорни за публична провокация към извършване на терористични престъпления, вербуване за терористични цели и подготовка за терористична дейност, когато те са извършени неправомерно и умишлено. Тези форми на поведение трябва да са еднакво наказуеми във всички държави-членки независимо дали са извършени чрез Интернет или не.(12) Допълнителни правни норми следва да бъдат въведени, за да се гарантира, че публичната провокация към извършване на терористични престъпления, вербуването за терористични цели и подготовката за терористична дейност могат да бъдат ефективно преследвани, когато са насочени към или са довели до поръчка на терористично престъпление, което попада под юрисдикцията на държава-членка.(13) Като се има предвид, че целите на предложеното действие не могат да се постигнат достатъчно добре едностранно от държавите-членки и следователно поради необходимостта от общоевропейски хармонизирани правила могат да се постигнат по-добре на нивото на Съюза, Съюзът може да приеме мерки в съответствие с принципа на субсидиарност. В съответствие с принципа на пропорционалност настоящото рамково решение не излиза извън необходимото за постигане на целите.(14) Съюзът спазва принципите, посочени в член 6, параграф 2 от Договора за Европейския съюз и отразени в Хартата на основните права на Европейския съюз, най-вече глави II и VI от нея. Нищо в настоящото рамково решение не следва да бъде тълкувано като ограничаване или пречка за упражняване на основните права или свободи като свобода на изразяване, събирания или сдружаване, правото на зачитане на личния и семейния живот, включително правото да се зачита поверителността на кореспонденцията.(15) Публичната провокация към извършване на терористични престъпления, вербуването за терористични цели и подготовката за терористична дейност са умишлени престъпления. Затова нищо в настоящото рамково решение не следва да бъде тълкувано като ограничаване или пречка за разпространяване на информация за научни, академични или отчетни цели. Изразяването на радикални, полемични или противоречиви гледни точки в публичен дебат по деликатни политически въпроси, включително тероризъм, попада извън обхвата на това рамково решение, и по-специално извън определението на публична провокация към извършване на терористични престъпления,ПРИЕ НАСТОЯЩОТО РАМКОВО РЕШЕНИЕ:Член 1Рамковото решение от 13 юни 2002 г. относно борбата срещу тероризма се изменя както следва:1.  Член 3 се заменя със следното:„ Член 3 — Престъпления, които са свързани с терористични дейности6. По смисъла на настоящото рамково решение:а) „публична провокация към извършване на терористично престъпление“ е разпространението или предоставянето по друг начин на обществеността на послание с цел подбуждане към извършване на някое от деянията, изброени в член 1, параграф 1, букви a) до з), когато това поведение, независимо дали пряко призовава към терористични престъпления, създава опасност за извършването на едно или повече такива престъпления.б) „вербуване за терористични цели “ е склоняването на друго лице да извърши едно от деянията, изброени в член 1, параграф 1 или член 2, параграф 2.в) „подготовка за терористична дейност“ е предоставянето на инструкции за направата или използването на взривни вещества, огнестрелни или други оръжия, отровни или опасни вещества, или за други специфични методи или способи с цел да бъде извършено някое от деянията, изброени в член 1, параграф 1, със съзнанието, че предоставените умения са предназначени да послужат за тази цел.7. Всяка държава-членка предприема необходимите мерки, за да гарантира, че престъпления, които са свързани с терористична дейност, включват следните умишлени деяния:а) публична провокация към извършване на терористично престъпление.б) вербуване за терористични цели.в) подготовка за терористична дейност.г) квалифицирана кражба с цел да се извърши някое от деянията, които са изброени в член 1, параграф 1.д) изнудване с цел да се извърши някое от деянията, които са изброени в член 1, параграф 1.е) изготвяне на неистински официални документи с цел да се извърши някое от деянията, които са изброени в член 1, параграф 1, букви от a) до з), както и в член 2, параграф 2, буква б).8. За да бъде едно деяние наказуемо, както е посочено в параграф 2, не е необходимо терористичното престъпление да е било действително извършено.2.  В член 4, параграф 2 се изменя, както следва:„Всяка държава-членка предприема необходимите мерки, за да гарантира, че опити за извършване на престъпление, посочено в член 1, параграф 1 и член 3, с изключение на притежаването по член 1, параграф 1, буква е) и престъпленията по член 1, параграф 1, буква и) и член 3, параграф 2, букви a) до в), са наказуеми.“3.  Към член 9 се прибавя параграф 1, буква а):„1a Всяка държава-членка може също да установи своята юрисдикция върху престъпленията, посочени в член 3, параграф 2, букви а) до в), когато престъплението е било насочено към или е довело до извършване на престъпление, посочено в член 1, като подобно престъпление попада в юрисдикцията на държавата-членка по силата на който и да е критерий, посочен в параграф 1, букви a) до e) на този член.“Член 21. Държавите-членки предприемат необходимите мерки, за да се съобразят с настоящото рамково решение, не по-късно от [31 декември 2008 г.].“2. Не по-късно от [31 декември 2008 г.] държавите-членки съобщават на генералния секретариат на Съвета и на Комисията текста на разпоредбите, транспониращи в тяхното национално законодателство, както и задълженията, които им налага настоящото рамково решение. Въз основа на доклад, изготвен по тази информация, и доклад на Комисията Съветът преценява в срок до [31 декември 2009 г.] дали държавите-членки са взели необходимите мерки, за да се съобразят с настоящото рамково решение.“Член 3Настоящото рамково решение влиза в сила от деня на публикуването му в Официален вестник.Съставен в Брюксел, на [...] година.За СъветаПредседател [1] [...][2] [...]